[{"text_idx": "#000000", "text": "\"Saluton! Mi estas Zein Ali, mi venas de Sirio kaj vivas en C\u0302inio jam 12 jarojn. Nun mi lernas en Nankina Universitato de la Artoj por doktorig\u0302o.\" Zein estas eleganta kun stereovizag\u0302o kaj profundaj okuloj, samtempe li estas diligenta lernanto. Lia patro estas siria fama artisto kaj patrino lia estis j\u0302urnalistino de siria nacia televida stacio. La gepatroj havas multajn c\u0302inajn amikojn kaj scias okazaj\u0302ojn de C\u0302inio per diversaj kanaloj. Tial de sia infaneco Zein interesig\u0302as pri C\u0302inio kaj rilatas kun C\u0302inio. Li diris: \"Sirio kaj C\u0302inio estas malnovaj amikoj kaj helpis unu la alian historie. Mia patrino estis j\u0302urnalistino de siria nacia televida stacio kaj s\u0302ia unua raporto temis g\u0302uste pri C\u0302inio. Miaj gepatroj ofte ricevis j\u0302urnalojn el C\u0302inio kaj tre zorgas pri c\u0302inaj aktualaj\u0302oj. C\u0302inio disvolvig\u0302as tre rapide kaj mirige. Mi tre interesig\u0302as pri C\u0302inio, tial estas g\u0302i, kiun mi unue pripensis, konsiderante alian landon por lernado.\""}, {"text_idx": "#000001", "text": "Kun aspiro al C\u0302inio, en la jaro 2010 Zein venis al C\u0302inio malgrau\u0306 la granda distanco inter C\u0302inio kaj Sirio. Kvankam ekzistas grandaj malsamaj diferencoj en mang\u0302ado, kulturo kaj vivkutimoj, tamen pro amo Zein klopode alkutimig\u0302is al la vivo en C\u0302inio. Nun kiel \"duonc\u0302ino\", li povas ne nur paroli glate en la c\u0302ina lingvo, sed ankau\u0306 kuiri c\u0302inajn pladojn. Zein diris:\"Mi ne memoras, ke post kiom da tempo mi adaptig\u0302is al la vivo en C\u0302inio. Nun multaj c\u0302inoj konas min kaj diras al mi, 'Ol c\u0302inoj vi estas pli c\u0302ineca'. \""}, {"text_idx": "#000002", "text": "Zein lernas industrian dezajnon en C\u0302inio. Lau\u0306 li, la fako disvolvig\u0302is en aliaj landoj pli ol cent jarojn, sed en C\u0302inio ankorau\u0306 estas juna industrio, kiel levig\u0302anta suno. Nun rapide disvolvig\u0302as c\u0302ina inteligenta fabrikado. Zein opiniis, ke la inteligenta fabrikado estos grava oportuno por disvolvig\u0302o de c\u0302ina industria dezajno. Li diris: \"Elektante la fakon, mi faris enketon. El la enketo mi komprenis, ke rapide disvolvig\u0302is industria dezajno, c\u0302iuj aj\u0302oj c\u0302e ni rilatas al industria dezajno, ekzemple pos\u0302telefono, veturilo, klimatizilo, sofo...Kaj c\u0302ina industria dezajno estas tre bona, aperas pli kaj pli da novaj ideoj.\" Nun Zein sin dedic\u0302as al la disertacio kiu komparas c\u0302inajn kaj siriajn meblodezajnojn. Li esperas el la faka angulo retrospekti civilizaciajn inters\u0302ang\u0302ojn inter Sirio kaj C\u0302inio."}, {"text_idx": "#000003", "text": "Fakte, Sirio, kiel grava punkto sur la Silka Vojo, ligis sin kun C\u0302inio en la Okcidenta Han-dinastio antau\u0306 pli ol 2 000 jaroj per la Silka Vojo. Tra Sirio, silko, porcelano, teo, kaj aliaj komercaj\u0302oj el C\u0302inio estis vendataj al Eu\u0306ropo kaj Egiptio, ankau\u0306 klasikaj\u0302oj kaj antikvaj libroj kaj tekstoj venis al C\u0302inio. Nun la iniciato de Zono kaj Vojo donis novan koloron al inters\u0302angoj kaj reciproka lernado de civilizacioj inter la du landoj. La 12-an de januaro en la jaro 2022, la dulandaj registaroj subskribis Memorandon de Interkompreno pri Komuna Akcelado de Konstruado de Ekonomia Zono de Silka Vojo kaj Konstruado de 21a-Jarcenta Surmara Silka Vojo, Sirio oficiale alig\u0302is al la familio de Zono kaj Vojo. Zein diris, ke la informo tre varmigis lin. \"C\u0302ar Sirio, kiel C\u0302inio, iam situis sur la Silka Vojo. C\u0302inio elmetis la iniciaton de Zono kaj Vojo, kio estas tre bona ideo lau\u0306 mi. Antikve trovig\u0302is la Silka Vojo kaj nun ekzistas Zono kaj Vojo. Mi esperas, ke pli da c\u0302inoj komprenos Sirion kaj pli da sirianoj komprenos C\u0302inion.\""}, {"text_idx": "#000004", "text": "Dum pli ol dek jaroj en C\u0302inio, Zein per sia propra maniero kontribuis al la dulanda popol-komunikado. Li okazigis en multaj c\u0302inaj urboj pentraj\u0302-ekspoziciojn temantajn pri Zono kaj Vojo. Nun li provas produkti mallongajn videaj\u0302ojn por prezenti okazaj\u0302ojn viditajn kaj au\u0306ditajn de li mem sur sociaj mediatoj. Li per mallongaj videaj\u0302oj ankau\u0306 rakontis pri la c\u0302ina batalado kontrau\u0306 KOVIM-19 al alilandaj retanoj."}, {"text_idx": "#000005", "text": "Nun la tuta familio de Zein log\u0302as en C\u0302inio. En la socikvartalo, kie ili log\u0302as, pli ag\u0302aj frato kaj fratino de Zein servis kiel volontuloj en laboro kontrau\u0306 la epidemio. Kaj per pentraj\u0302oj, Zein kaj lia patro esprimis bondezirojn al C\u0302inio en batalado kontrau\u0306 la epidemio...G\u0302uste pro la sperto de la c\u0302ina batalado, Zein profunde komprenas kaj firme subtenas la c\u0302inajn politikojn kontrau\u0306 la epidemio. Li diris: \"Oni devas fari tiel, se ne, kiel oni bone regas la epidemion? Tial mi esperas, ke la tuta mondo, inkluzive de Sirio, lernos de C\u0302inio.\""}, {"text_idx": "#000006", "text": "La familio estas fotita en pentraj\u0302-ekspozicio de la patro de Zein."}, {"text_idx": "#000007", "text": "Nun la familio de Zein felic\u0302e kaj trankvile vivas en C\u0302inio. Zein diris, ke lia plej bona decido estas veni al C\u0302inio. Li ankau\u0306 atendas kontribui al sia patrolando je sia propra forto post doktorig\u0302o."}, {"text_idx": "#000008", "text": "Kiel volontulo Zein transportas materialojn kontrau\u0306 la epidemio."}]